รัฐบาลไทย-ข่าวทำเนียบรัฐบาล-รายงานภาวะเศรษฐกิจการคลังภูมิภาคประจำเดือนพฤศจิกายน 2562
วันพฤหัสบดีที่ 26 ธันวาคม 2562
รายงานภาวะเศรษฐกิจการคลังภูมิภาคประจําเดือนพฤศจิกายน 2562
เศรษฐกิจภูมิภาค พ.ย.2562 ขยายตัวได้ในภาคตะวันออกและตะวันตก โดยได้รับปัจจัยสนับสนุนจากการใช้จ่ายเพื่อซื้อสินค้าและบริการ ซึ่งสะท้อนจากการจัดเก็บภาษีมูลค่าเพิ่ม ณ ระดับราคาคงที่ ที่จัดเก็บจากการใช้จ่ายภายในจังหวัด รวมถึงการท่องเที่ยวจากชาวต่างชาติ
“เศรษฐกิจภูมิภาคในเดือนพฤศจิกายน 2562 ขยายตัวได้ในภาคตะวันออก และภาคตะวันตก โดยได้รับปัจจัยสนับสนุนจากการใช้จ่ายเพื่อซื้อสินค้าและบริการ ซึ่งสะท้อนจากการจัดเก็บภาษีมูลค่าเพิ่ม ณ ระดับราคาคงที่ ที่จัดเก็บจากการใช้จ่ายภายในจังหวัด รวมถึงการท่องเที่ยวจากชาวต่างชาติ ที่ขยายตัวในหลายภูมิภาค อย่างไรก็ดี ควรติดตามการบริโภคในหมวดสินค้าคงทนและการลงทุนในภาคกลางและภาคเหนือ สําหรับเสถียรภาพเศรษฐกิจทุกภูมิภาคยังอยู่ในเกณฑ์ดี”
นายวุฒิพงศ์ จิตตั้งสกุล รองผู้อํานวยการสํานักงานเศรษฐกิจการคลัง รักษาการในตําแหน่งที่ปรึกษาด้านเศรษฐกิจการคลัง ในฐานะรองโฆษกสํานักงานเศรษฐกิจการคลัง พร้อมด้วยนายพิสิทธิ์ พัวพันธ์ ผู้อํานวยการสํานักนโยบายเศรษฐกิจมหภาค เปิดเผยรายงานภาวะเศรษฐกิจภูมิภาคประจําเดือนพฤศจิกายน ปี 2562 ว่า “เศรษฐกิจภูมิภาคในเดือนพฤศจิกายน 2562 ขยายตัวได้ในภาคตะวันออก และภาคตะวันตก โดยได้รับปัจจัยสนับสนุนจากการใช้จ่ายเพื่อซื้อสินค้าและบริการ ซึ่งสะท้อนจากการจัดเก็บภาษีมูลค่าเพิ่ม ณ ระดับราคาคงที่ที่จัดเก็บจากการใช้จ่ายภายในจังหวัด รวมถึงการท่องเที่ยวจากชาวต่างชาติ ที่ขยายตัวในหลายภูมิภาค อย่างไรก็ดี ควรติดตามการบริโภคในหมวดสินค้าคงทนและการลงทุนในภาคกลางและภาคเหนือ สําหรับเสถียรภาพเศรษฐกิจทุกภูมิภาคยังอยู่ในเกณฑ์ดี” โดยมีรายละเอียด สรุปได้ดังนี้
ภาคตะวันออก เศรษฐกิจขยายตัว จากการขยายตัวของการลงทุนภาคเอกชนและภาคอุตสาหกรรม ขณะที่การบริโภคภาคเอกชนในหมวดสินค้าคงทนชะลอตัวลง สะท้อนจากเครื่องชี้เศรษฐกิจด้านอุปสงค์ โดยเฉพาะการลงทุนภาคเอกชนที่ปรับตัวดีขึ้น สะท้อนจากเงินลงทุนในโรงงานที่เริ่มประกอบกิจการ ในเดือนพฤศจิกายน 2562 อยู่ที่ 7,277 ล้านบาท คิดเป็นอัตราการขยายตัวที่ร้อยละ 181.9 จากช่วงเดียวกันปีก่อน จากการลงทุนในโรงงานผลิตกรดอะมิโนสําหรับใช้ในกระบวนการผลิตอาหาร เครื่องสําอางค์ และเภสัชกรรม ในจังหวัดระยองเป็นสําคัญ สอดคล้องกับเงินลงทุนในโรงงานที่ได้รับอนุญาตให้ประกอบกิจการ อยู่ที่ 4,267 ล้านบาท หรือคิดเป็นอัตราการขยายตัวที่ร้อยละ 24.3 จากช่วงเดียวกันปีก่อน จากการลงทุนในจังหวัดชลบุรี ฉะเชิงเทรา และระยอง เป็นต้น ในขณะที่การบริโภคภาคเอกชน ในเดือนพฤศจิกายน 2562 ปรับตัวลดลงจากเดือนก่อน โดยเฉพาะการบริโภคในหมวดสินค้าคงทน จากจํานวนรถยนต์นั่งและรถจักรยานยนต์จดทะเบียนใหม่ หดตัวลงที่ร้อยละ -22.1 และ -11.7 ตามลําดับ อย่างไรก็ดีการบริโภคสินค้าทั่วไปยังอยู่ในเกณฑ์ดี สะท้อนจากการจัดเก็บภาษีมูลค่าเพิ่ม ณ ระดับราคงที่ ที่จัดเก็บจากการใช้จ่ายภายในจังหวัด ในเดือนพฤศจิกายน 2562 ขยายตัวในอัตราเร่งที่ร้อยละ 11.7 ต่อปี จากการขยายตัวในเกือบทุกจังหวัดโดยเฉพาะชลบุรี และจันทบุรี เป็นต้น สําหรับด้านอุปทาน โดยเฉพาะภาคการท่องเที่ยว ในเดือนพฤศจิกายน 2562 พบว่าจํานวนผู้เยี่ยมเยือนชาวต่างชาติขยายตัวที่ร้อยละ 5.9 ต่อปี แต่ผู้เยี่ยมเยือนชาวไทยปรับตัวลดลง ขณะที่ภาคอุตสาหกรรมปรับตัวดีขึ้นต่อเนื่อง สะท้อนจากดัชนีความเชื่อมั่นภาคอุตสาหกรรมภาคตะวันออก ในเดือนพฤศจิกายน 2562 ที่ยังคงอยู่เหนือระดับ 100 เป็นเดือนที่ 25 ติดต่อกัน มาอยู่ที่ 112.9 ตามการปรับตัวเพิ่มขึ้นในอุตสาหกรรมเคมี และอุตสาหกรรมอัญมณีและเครื่องประดับ เป็นต้น ในขณะที่ด้านเสถียรภาพภายในยังอยู่ในเกณฑ์ดี สะท้อนจากอัตราเงินเฟ้อทั่วไปเบื้องต้น ในเดือนพฤศจิกายน 2562 อยู่ที่ร้อยละ 0.2 ต่อปี และอัตราการว่างงาน ในเดือนตุลาคม 2562 อยู่ที่ร้อยละ 0.6 ของกําลังแรงงานรวมของภูมิภาค
ภาคตะวันตก เศรษฐกิจขยายตัว จากการขยายตัวของการลงทุนภาคเอกชนและการท่องเที่ยวจากชาวต่างชาติ ขณะที่การบริโภคภาคเอกชนในหมวดสินค้าคงทนชะลอตัวลง สะท้อนจากเครื่องชี้เศรษฐกิจด้านอุปสงค์ โดยเฉพาะการลงทุนภาคเอกชนที่ปรับตัวดีขึ้น สะท้อนจากเงินลงทุนในโรงงานที่ได้รับอนุญาตให้ประกอบกิจการ อยู่ที่ 794.8 ล้านบาท หรือคิดเป็นอัตราการขยายตัวที่ร้อยละ 75.2 จากช่วงเดียวกันปีก่อน จากการลงทุนในโรงงานผลิตไฟฟ้าจากพลังงานแสงอาทิตย์ในจังหวัดเพชรบุรี สอดคล้องกับจํานวนรถบรรทุกจดทะเบียนใหม่ในเดือนพฤศจิกายน 2562 ขยายตัวร้อยละ 2.9 จากช่วงเดียวกันปีก่อน จากการขยายตัวในจังหวัดราชบุรี เพชรบุรี และสมุทรสงคราม ในขณะที่การบริโภคภาคเอกชน ในเดือนพฤศจิกายน 2562 ปรับตัวลดลงจากเดือนก่อน โดยเฉพาะการบริโภคในหมวดสินค้าคงทน จากจํานวนรถยนต์นั่งและรถจักรยานยนต์จดทะเบียนใหม่ หดตัวลงที่ร้อยละ -7.1 และ -12.5 จากช่วงเดียวกันปีก่อน ตามลําดับ อย่างไรก็ดีการบริโภคสินค้าทั่วไปยังอยู่ในเกณฑ์ดี ส่วนหนึ่งเป็นผลมาจากมาตรการกระตุ้นเศรษฐกิจของรัฐบาล สะท้อนจากการจัดเก็บภาษีมูลค่าเพิ่ม ณ ระดับราคงที่ ที่จัดเก็บจากการใช้จ่ายภายในจังหวัด ในเดือนพฤศจิกายน 2562 ขยายตัวในอัตราเร่งที่ร้อยละ 37.8 จากช่วงเดียวกันปีก่อน จากการขยายตัวในจังหวัดราชบุรี และประจวบคีรีขันธ์ เป็นต้น สําหรับด้านอุปทาน โดยเฉพาะภาคการท่องเที่ยว ในเดือนพฤศจิกายน 2562 พบว่าจํานวนผู้เยี่ยมเยือนชาวต่างชาติขยายตัวต่อเนื่องที่ร้อยละ 3.4 จากช่วงเดียวกันปีก่อน จากเดือนก่อนที่ขยายตัวร้อยละ 3.2 อย่างไรก็ดีผู้เยี่ยมเยือนชาวไทยปรับตัวลดลง ในขณะที่ด้านเสถียรภาพภายในยังอยู่ในเกณฑ์ดี สะท้อนจากอัตราเงินเฟ้อทั่วไปเบื้องต้น ในเดือนพฤศจิกายน 2562 อยู่ที่ร้อยละ -0.5 ต่อปี และอัตราการว่างงาน ในเดือนตุลาคม 2562 อยู่ที่ร้อยละ 0.8 ของกําลังแรงงานรวมของภูมิภาค
ภาคตะวันออกเฉียงเหนือ เศรษฐกิจขยายตัว จากการขยายตัวของการลงทุนภาคเอกชน และภาคการท่องเที่ยว ขณะที่การบริโภคภาคเอกชนชะลอตัวลง สะท้อนจากเครื่องชี้เศรษฐกิจด้านอุปสงค์ โดยเฉพาะการลงทุนภาคเอกชนที่ปรับตัวดีขึ้น สะท้อนจากเงินลงทุนในโรงงานที่เริ่มประกอบกิจการ ในเดือนพฤศจิกายน 2562 อยู่ที่ 6,366 ล้านบาท คิดเป็นอัตราการขยายตัวที่ร้อยละ 1,123.5 จากช่วงเดียวกันปีก่อน จากการลงทุนในการผลิตน้ําตาล น้ําตาลทรายดิบ ในจังหวัดอํานาจเจริญ เป็นสําคัญ สอดคล้องกับเงินลงทุนในโรงงานที่ได้รับอนุญาตให้ประกอบกิจการ อยู่ที่ 4,095 ล้านบาท หรือคิดเป็นอัตราการขยายตัวที่ร้อยละ 425.4 จากช่วงเดียวกันปีก่อน จากการลงทุนในโรงงานโรงงานผลิต ส่ง หรือจําหน่ายพลังงานไฟฟ้า ในจังหวัดหนองคาย และการลงทุนโรงงานผลิตอุปกรณ์หรือชิ้นส่วนสําหรับกล้องถ่ายรูป ในจังหวัดนครราชสีมา เป็นต้น ในขณะที่การบริโภคภาคเอกชน ในเดือนพฤศจิกายน 2562 ชะลอตัวลงจากเดือนก่อน โดยเฉพาะการบริโภคในหมวดสินค้าคงทน จากจํานวนรถยนต์นั่งและรถจักรยานยนต์จดทะเบียนใหม่ หดตัวลงที่ร้อยละ -11.6 และ -13.9 ตามลําดับ ในขณะที่การจัดเก็บภาษีมูลค่าเพิ่ม ณ ระดับราคงที่ ที่จัดเก็บจากการใช้จ่ายภายในจังหวัด ในเดือนพฤศจิกายน 2562 ขยายตัวเล็กน้อยที่ร้อยละ 2.8 จากช่วงเดียวกันปีก่อน สําหรับด้านอุปทาน โดยเฉพาะภาคการท่องเที่ยว ในเดือนพฤศจิกายน 2562 พบว่าจํานวนผู้เยี่ยมเยือนชาวต่างชาติขยายตัวร้อยละ 2.7 จากช่วงเดียวกันปีก่อน จากเดือนก่อนที่ขยายตัวร้อยละ 3.2 อย่างไรก็ดีผู้เยี่ยมเยือนชาวไทยปรับตัวลดลง ในขณะที่ด้านเสถียรภาพภายในยังอยู่ในเกณฑ์ดี สะท้อนจากอัตราเงินเฟ้อทั่วไปเบื้องต้น ในเดือนพฤศจิกายน 2562 อยู่ที่ร้อยละ 1.3 ต่อปี และอัตราการว่างงาน ในเดือนตุลาคม 2562 อยู่ที่ร้อยละ 0.8 ของกําลังแรงงานรวมของภูมิภาค
กทม.และปริมณฑล เศรษฐกิจขยายตัว จากการขยายตัวของการลงทุนภาคเอกชนและการท่องเที่ยวจากชาวต่างชาติ ขณะที่การบริโภคภาคเอกชนชะลอตัวลง สะท้อนจากเครื่องชี้เศรษฐกิจด้านอุปสงค์ โดยเฉพาะการลงทุนภาคเอกชนที่ปรับตัวดีขึ้น สะท้อนจากเงินลงทุนในโรงงานที่เริ่มกิจการ ในเดือนพฤศจิกายน 2562 อยู่ที่ 5,058 ล้านบาท คิดเป็นอัตราการขยายตัวที่ร้อยละ 92.2 จากช่วงเดียวกันปีก่อน จากการลงทุนในโรงงานผลิตก๊าซชีวภาพจากน้ําหมักขยะมูลฝอยในเขตประเวศ กรุงเทพมหานคร เป็นสําคัญ สอดคล้องกับเงินลงทุนในโรงงานที่ได้รับอนุญาตให้ประกอบกิจการ อยู่ที่ 7,479 ล้านบาท หรือคิดเป็นอัตราการขยายตัวที่ร้อยละ 88.0 จากช่วงเดียวกันปีก่อน จากการลงทุนในหลายจังหวัด อาทิ นครปฐม สมุทรสาคร และ ปทุมธานี เป็นต้น ในขณะที่การบริโภคภาคเอกชน ในเดือนพฤศจิกายน 2562 ชะลอตัวลงจากเดือนก่อน โดยเฉพาะการบริโภคในหมวดสินค้าคงทน จากจํานวนรถยนต์นั่งและรถจักรยานยนต์จดทะเบียนใหม่ หดตัวลงที่ร้อยละ -9.6 และ -1.3 ตามลําดับ ในขณะที่การจัดเก็บภาษีมูลค่าเพิ่ม ณ ระดับราคงที่ ที่จัดเก็บจากการใช้จ่ายภายในจังหวัด ในเดือนพฤศจิกายน 2562 ขยายตัวเล็กน้อยที่ร้อยละ 1.5 จากช่วงเดียวกันปีก่อน สําหรับด้านอุปทาน โดยเฉพาะภาคการท่องเที่ยว ในเดือนพฤศจิกายน 2562 พบว่าจํานวนผู้เยี่ยมเยือนชาวต่างชาติขยายตัวร้อยละ 7.5 จากช่วงเดียวกันปีก่อน อย่างไรก็ดีผู้เยี่ยมเยือนชาวไทยปรับตัวลดลง ในขณะที่ด้านเสถียรภาพภายในยังอยู่ในเกณฑ์ดี สะท้อนจากอัตราเงินเฟ้อทั่วไปเบื้องต้น ในเดือนพฤศจิกายน 2562 อยู่ที่ร้อยละ -0.1 ต่อปี และอัตราการว่างงาน ในเดือนตุลาคม 2562 อยู่ที่ร้อยละ 0.9 ของกําลังแรงงานรวมของภูมิภาค
ภาคใต้ เศรษฐกิจทรงตัว จากการขยายตัวจากการบริโภคภาคเอกชน แต่การลงทุนภาคเอกชนและการท่องเที่ยวชะลอตัวลง สะท้อนจากเครื่องชี้เศรษฐกิจด้านอุปสงค์ โดยเฉพาะด้านการบริโภคภาคเอกชน จากการจัดเก็บภาษีมูลค่าเพิ่ม ณ ราคาคงที่ ที่จัดเก็บจากการใช้จ่ายภายในจังหวัด ในเดือนพฤศจิกายน 2562 ขยายตัวร้อยละ7.4 จากช่วงเดียวกันปีก่อน จากการขยายตัวในหลายจังหวัด อาทิ ภูเก็ต กระบี่ และชุมพร สอดคล้องกับการบริโภคในหมวดสินค้าคงทนของผู้มีรายได้ระดับฐานราก สะท้อนจากจํานวนรถจักรยานยนต์จดทะเบียนใหม่ ในเดือนพฤศจิกายน 2562 ขยายตัวร้อยละ 7.7 จากช่วงเดียวกันปีก่อน จากการขยายตัวในหลายจังหวัด เช่น พังงา นราธิวาส และปัตตานี เป็นต้น อย่างไรก็ดี จํานวนรถยนต์นั่งจดทะเบียนใหม่ปรับตัวลดลง เช่นเดียวกันกับการลงทุนภาคเอกชนที่ชะลอตัวลงจากเดือนก่อนเช่นกัน สะท้อนจากจํานวนรถปิคอัพและรถบรรทุกจดทะเบียนใหม่หดตัวร้อยละ -0.8 และ -5.5 จากช่วงเดียวกันปีก่อน ตามลําดับ เช่นเดียวกันกับเงินลงทุนในโรงงานที่ได้รับอนุญาตให้ประกอบกิจการในเดือนพฤศจิกายน 2562 หดตัวร้อยละ -85.2 จากช่วงเดียวกันปีก่อน สําหรับด้านอุปทาน โดยเฉพาะภาคการท่องเที่ยว ในเดือนพฤศจิกายน 2562 พบว่าจํานวนผู้เยี่ยมเยือนชาวต่างชาติขยายตัวชะลอลงร้อยละ 2.8 จากช่วงเดียวกันปีก่อน จากเดือนก่อนที่ขยายตัวร้อยละ 7.5 ขณะที่ผู้เยี่ยมเยือนชาวไทยปรับตัวลดลง ส่วนด้านเสถียรภาพภายในยังอยู่ในเกณฑ์ดี สะท้อนจากอัตราเงินเฟ้อทั่วไปเบื้องต้น ในเดือนพฤศจิกายน 2562 อยู่ที่ 0.0 ต่อปี และอัตราการว่างงาน ในเดือนตุลาคม 2562 อยู่ที่ร้อยละ 1.9 ของกําลังแรงงานรวมของภูมิภาค
ภาคกลาง เศรษฐกิจชะลอตัว จากการขยายตัวของภาคการท่องเที่ยวจากชาวต่างชาติ แต่การบริโภคและการลงทุนภาคเอกชนชะลอตัวลง สะท้อนจากเครื่องชี้เศรษฐกิจด้านอุปทาน โดยเฉพาะภาคการท่องเที่ยว ในเดือนพฤศจิกายน 2562 พบว่าจํานวนผู้เยี่ยมเยือนชาวต่างชาติขยายตัวต่อเนื่องที่ร้อยละ 7.6 จากช่วงเดียวกันปีก่อน จากเดือนก่อนที่ขยายตัวร้อยละ 3.0 อย่างไรก็ดีผู้เยี่ยมเยือนชาวไทยปรับตัวลดลง สําหรับเศรษฐกิจด้านอุปสงค์ พบว่าการลงทุนภาคเอกชนมีปรับตัวลดลงจากเดือนก่อน สะท้อนจากจํานวนรถปิคอัพจดทะเบียนใหม่ ในเดือนพฤศจิกายน 2562 หดตัวร้อยละ -5.1 และ –9.8 ต่อปี อย่างไรก็ดีเงินลงทุนในโรงงานที่เริ่มประกอบกิจการซึ่งขยายตัวต่อเนื่องในระดับสูงที่ร้อยละ 752 จากช่วงเดียวกันปีก่อน ด้วยมูลค่า 4,787 ล้านบาท จากการลงทุนในโรงงานผลิตชิ้นส่วนและอุปกรณ์อิเล็กทรอนิกส์ในจังหวัดพระนครศรีอยุธยา ในขณะที่การบริโภคภาคเอกชนทรงตัวจากเดือนก่อน สะท้อนจากภาษีมูลค่าเพิ่ม ณ ราคาคงที่ที่จัดเก็บจากการใช้จ่ายภายในจังหวัด ในเดือนพฤศจิกายน 2562 ขยายตัวร้อยละ 7.1 จากช่วงเดียวกันปีก่อน ตามการขยายตัวในจังหวัดสระบุรี สิงห์บุรี และพระนครศรีอยุธยา แต่การบริโภคในหมวดสินค้าคงทน ที่สะท้อนจากจํานวนรถยนต์นั่งและรถจักรยานยนต์จดทะเบียนใหม่ หดตัวลงที่ร้อยละ -20.2 และ -11.9 ตามลําดับ ในขณะที่ด้านเสถียรภาพภายในยังอยู่ในเกณฑ์ดี สะท้อนจากอัตราเงินเฟ้อทั่วไปเบื้องต้น ในเดือนพฤศจิกายน 2562 อยู่ที่ร้อยละ 0.1 ต่อปี และอัตราการว่างงาน ในเดือนตุลาคม 2562 อยู่ที่ร้อยละ 1.6 ของกําลังแรงงานรวมของภูมิภาค
ภาคเหนือ เศรษฐกิจชะลอตัว จากการขยายตัวของการท่องเที่ยวจากชาวต่างชาติ แต่การบริโภคและลงทุนภาคเอกชนชะลอตัวลง สะท้อนจากด้านอุปทาน โดยเฉพาะภาคการท่องเที่ยว ในเดือนพฤศจิกายน 2562 พบว่าจํานวนผู้เยี่ยมเยือนชาวต่างชาติขยายตัวร้อยละ 6.8 จากช่วงเดียวกันปีก่อน อย่างไรก็ดีผู้เยี่ยมเยือนชาวไทยปรับตัวลดลง ในขณะที่ด้านอุปสงค์ปรับตัวลดลง โดยเฉพาะการบริโภคภาคเอกชนในหมวดสินค้าคงทน สะท้อนจากจํานวนรถยนต์นั่งและรถจักรยานยนต์จดทะเบียนใหม่หดตัวร้อยละ –14.6 และ -9.2 จากช่วงเดียวกันปีก่อน ตามลําดับ แต่การบริโภคสินค้าทั่วไปยังอยู่ในเกณฑ์ดี สะท้อนจากภาษีมูลค่าเพิ่ม ณ ราคาคงที่ ที่จัดเก็บจากการใช้จ่ายภายในจังหวัด ในเดือนพฤศจิกายน 2562 ขยายตัวร้อยละ 13.0 ตามการขยายตัวในหลายจังหวัด โดยเฉพาะจังหวัดพิษณุโลก กําแพงเพชร และเพชรบูรณ์ เป็นต้น ในขณะที่การลงทุนภาคเอกชนที่ปรับตัวลดลงจากเดือนก่อน สะท้อนจากจํานวนรถปิคอัพและรถบรรทุกจดทะเบียนใหม่ ในเดือนพฤศจิกายน 2562 หดตัวร้อยละ -7.7 และ -28.1 จากช่วงเดียวกันปีก่อน ตามลําดับ เช่นเดียวกันกับเงินลงทุนในโรงงานที่ได้รับอนุญาตให้ประกอบกิจการหดตัวร้อยละ -54.8 จากช่วงเดียวกันปีก่อน สําหรับด้านเสถียรภาพภายในยังอยู่ในเกณฑ์ดี สะท้อนจากอัตราเงินเฟ้อทั่วไปเบื้องต้น ในเดือนพฤศจิกายน 2562 อยู่ที่ร้อยละ 0.8 ต่อปี และอัตราการว่างงาน ในเดือนตุลาคม 2562 อยู่ที่ร้อยละ 0.9 ของกําลังแรงงานรวมของภูมิภาค